**SKUODO BARTUVOS PROGIMNAZIJOS**

**DIREKTORIAUS VIRGINIJAUS JOKŠO**

**2023 METŲ VEIKLOS ATASKAITA**

2024 m. vasario d. Nr.

Skuodas

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| ***Iš progimnazijos 2020-2025 metų strateginio plano:***  Skuodo Bartuvos progimnazija savo veiklą grindžia Lietuvos Respublikos Konstitucija, Lietuvos Respublikos švietimo ir kitais įstatymais, Vaiko teisių konvencija, Lietuvos Respublikos Vyriausybės nutarimais, švietimo, mokslo ir sporto ministro įsakymais, kitais teisės aktais, progimnazijos nuostatais. Progimnazija lanksčiai reaguoja į politinius teisinius pokyčius Lietuvoje, tobulina savo veiklą atsižvelgdama į atnaujintas Bendrąsias programas, Išsilavinimo standartus ir kitus priimtus aktualius dokumentus bei teisės aktus.  Progimnazijos veiklos kontrolė planuojama mokslo metams. Kontrolės funkcijas atlieka progimnazijos administracija, mokytojų metodinės grupės, savivaldos institucijos. Progimnazijos veiklos kontrolė yra grindžiama išorės (LR vyriausybės, ŠMSM ir kt.) ir vidaus norminių teisės aktų nustatyta tvarka. Pagrindiniai vidaus dokumentai, pagal kuriuos vykdoma veiklos kontrolė, yra Vidaus kontrolės įgyvendinimo Skuodo Bartuvos progimnazijoje tvarkos aprašas, progimnazijos nuostatai, vidaus darbo tvarkos taisyklės, ugdymo planai, darbuotojų pareigybių aprašymai. Po kiekvieno mokslo metų trimestro 1-8 klasių mokinių pažangumo ir lankomumo ataskaitos yra parengiamos tuo metu naudojamo elektroninio dienyno sistemoje (šiuo metu naudojamas TAMO dienynas). Pagal jas parengiamos visos progimnazijos mokinių pažangumo ir lankomumo ataskaitos. Ataskaitos yra analizuojamos, priimami sprendimai esančioms problemoms spręsti, kad būtų gerinami mokinių mokymosi pasiekimai.  Progimnazijos veiklos kokybės įsivertinimas vykdomas vadovaujantis Lietuvos Respublikos švietimo ir mokslo ministro 2016 m. kovo 29 d. įsakymu „Dėl mokyklos, įgyvendinančios bendrojo ugdymo programas, veiklos kokybės įsivertinimo metodikos patvirtinimo“ Nr. V-267. Įsivertinimo procesą koordinuoja, planuoja ir vyko direktoriaus įsakymu sudaryta progimnazijos veiklos kokybės įsivertinimo grupė. 2023 metais buvo atliktas platusis tyrimas. Geriausiai įvertinta sritis – ugdymas(is) ir mokinių patirtys – 3,15, prasčiausiai – lyderystė ir vadyba – 2,89. Remiantis mokinių, jų tėvų (globėjų, rūpintojų) ir mokytojų apklausos aukščiausiomis ir žemiausiomis vertėmis, duomenų analize bei pokalbiais su dalykų mokytojais, administracija buvo nuspręsta siūlyti 2024 metais tobulinti rodiklį 4.1.1. Perspektyva ir bendruomenės susitarimai.  *Progimnazijos vizija* – kiekvieno mokinio asmenybės ūgties siekianti šiuolaikiška, patraukli, atvira ir atsakomybės kultūrą puoselėjanti progimnazija.  *Progimnazijos misija* – nuolat besimokanti, bendradarbiaujanti, kurianti jaukią ir saugią mokymosi aplinką, ugdanti atsakingą asmenybę, siekiančią nuolatinės asmeninės pažangos.  *Progimnazijos vertybės*: pagarba – tai mokėjimas išklausyti ir suprasti kito žmogaus nuomonę, mintį, poreikį ir jų reikšmingumo pripažinimas; tolerancija – tai priešingos nuomonės, socialinės padėties, pažiūrų, aprangos, gyvenimo stiliaus detalių priėmimas, nenusižengiant nustatytoms progimnazijos taisyklėms; atsakomybė – tai visų bendruomenės narių pareiga bendrai sutelkti jėgas mokyti ir mokytis, siekiant ugdymo rezultatų pažangos; bendradarbiavimas – tai visų bendruomenės narių susitelkimas bendrai veiklai siekiant vieno tikslo ir sprendžiant iškilusias problemas; pozityvus nusiteikimas – tai gebėjimas vertinti realią padėtį ir imtis veiksmų sprendžiant problemas.  *Progimnazijos veiklos 2023 metams prioritetas buvo*: Ugdymo(si) kaip aktyvaus ir inovatyvaus proceso organizavimas, siekiant įgyvendinti atnaujinto ugdymo turinio programas.  2023 metų rugsėjo 1 d. Skuodo Bartuvos progimnazijoje mokėsi 662 mokiniai, 1-4 klasėse mokėsi 322 mokiniai, 5-10 klasėse – 340 mokinių.  Klasių komplektų skaičius – iš viso buvo 35 klasių komplektai, 1-4 klasėse buvo 18 klasių komplektų, 5-8 klasėse yra 17 klasių komplektų.  Mokytojų ir pagalbos mokiniui specialistų (logopedų, specialiųjų pedagogų, socialinių pedagogų, psichologų) yra 51 asmuo, direktorius bei 2 direktoriaus pavaduotojai ugdymui. Iš jų atestuotų yra 53: mokytojų – 10, vyresniųjų mokytojų – 18, mokytojų metodininkų – 24, ekspertų – 1.  Be pedagoginių darbuotojų progimnazijoje dirba ir 31 ne pedagoginis darbuotojas – tai 2 bibliotekininkės, raštinės vedėja, ūkvedys (viešųjų pirkimų organizatorius), vyriausioji specialistė, 2 inžinieriai, 17 mokytojo padėjėjų, pagalbiniai darbuotojai ir kt. Iš viso yra 85 darbuotojai.  Bartuvos progimnazijoje 2023 metų rugsėjo 1 dieną buvo 67 specialiųjų ugdymosi poreikių turintys mokiniai, kurie mokėsi pagal individualizuotas bei pritaikytas programas: 37 mokiniai iš jų buvo ugdomi pagal pritaikytas bendrąsias programas, 30 mokinių buvo ugdoma pagal individualizuotas programas. Pagalbą šiems mokiniams nuolat teikia progimnazijos psichologė, 2 socialinės pedagogės, 2 specialiosios pedagogės, 3 logopedės, 17 mokytojo padėjėjų. Skuodo rajone veikia tarnybos, kurios teikia kvalifikuotą pagalbą problemų turintiems vaikams, jų tėvams (globėjams, rūpintojams), mokytojams. Rajone veikianti pedagoginė-psichologinė tarnyba (PPT) teikia kvalifikuotą pagalbą (taip pat ir psichologinę) specialiųjų ugdymosi poreikių turintiems mokiniams, konsultacinę pagalbą mokytojams, mokinių tėvams (globėjams, rūpintojams). Skuodo rajono bendruomeniniai šeimos namai, Skuodo socialinių paslaugų šeimai centras teikia pagalbą šeimų, kurioms reikalinga socialinė pagalba, vaikams, organizuoja mokymus, paskaitas mokinių tėvams (globėjams, rūpintojams).  ***Iš progimnazijos 2023 metų veiklos plano:***  Progimnazijos veiklos tikslai 2023 metams buvo:  1. Efektyviai naudoti šiuolaikines ugdymo priemones bei metodus, siekiant sėkmingo atnaujintų ugdymo programų įgyvendinimo.  2. Tikslingai siekti sėkmingo įsitraukimo į TŪM programos planavimą ir vykdymą.  Progimnazijos veiklos uždaviniai 2023 metams buvo:  1. Stiprinti mokytojų kolegialų ryšį, siekiant ugdymo kokybės gerinimo, rengiantis dirbti ir dirbant pagal atnaujinto turinio ugdymo programas.  2. Sudaryti sąlygas skirtingų gebėjimų mokiniams siekti asmeninės pažangos ir brandos ūgties.  3. Parengti TŪM programos pažangos ir investicijų planus.  4. Stiprinti mokinių bendrąsias kompetencijas.  5. Atnaujinti ugdymo(si) priemones ir aplinkas atsižvelgiant į UTA.  ***1. Stiprinti mokytojų kolegialų ryšį, siekiant ugdymo kokybės gerinimo, rengiantis dirbti ir dirbant pagal atnaujinto turinio ugdymo programas:***  Kolegialus ryšys buvo nuolat stiprinamas tarp kolegų, nemažai mokytojų dalyvavo NŠA organizuotuose UTA mokymuose, dalinosi patirtimi. Metodinėse grupėse buvo aptariami atskirų dalykų išplėstiniai planai, dalintasi įžvalgomis ir idėjomis. Visi mokytojai susipažino su atnaujintomis ugdymo programomis. Sklandžiai vyksta darbas 1, 3, 5, 7 klasėse. Metodinėse grupėse aptarti darbo ypatumai. Aptariami mokinių signalinių trimestrų ir trimestrų rezultatai, skiriama pagalba. Rajono mokytojų metodinėje konferencijoje Mosėdžio gimnazijoje buvo skaityti 2 pranešimai. 41,7 % mokytojų vedė integruotas pamokas.  Ugdymo procesas 2022-2023 bei 2023-2024 mokslo metais buvo tobulinamas atsižvelgiant į atlikto progimnazijos veiklos kokybės įsivertinimo duomenis. Kartą per trimestrą su mokiniais individualiai buvo aptariama jų daroma pažanga. Veiklos kokybės įsivertinimo rodikliai teigia, kad progimnazijoje stebimi ir analizuojami kiekvieno mokinio mokymosi rezultatai, stebima ir analizuojama kiekvieno mokinio daroma pažanga. Kartą per trimestrą mokytojai konsultuoja mokinių tėvus dėl individualios ir siekiamos mokinio pažangos.  Skiriamas dėmesys „ribiniams“ mokiniams, ruošiamos papildomos užduotys. Sistemingai numatytu laiku teikiamos grupinės ir individualios konsultacijos mokiniams, siekiantiems pažangos ar turintiems mokymosi sunkumų. Informacija fiksuojama TAMO elektroniniame dienyne. Namuose negebantiems tinkamai namų darbų atlikti mokiniams (pagal mokytojų rekomendacijas ar VGK siūlymą) buvo sudarytos sąlygos pamokas ruošti progimnazijoje.  Mokytojai nuolat bendravo tarpusavyje, metodinėse grupėse priimdavo sprendimus ugdymo klausimais ir teikė pasiūlymus dėl naujo ugdymo plano sudarymo.  2022-2023 m. m. bendras progimnazijos 1-8 klasių mokinių pažangumas buvo – 96,86%, kokybė – 51,4%, aukštesniu lygiu mokėsi 70 mokinių, pagrindiniu lygiu – 264 mokiniai, nepatenkinamai – 19 mokinių. 2022-2023 m. m. 1-4 klasių pažangumas – 98%, kokybė – 45%, aukštesniu lygiu mokėsi 45 mokiniai, pagrindiniu lygiu mokėsi 139 mokiniai, nepatenkinamai – 4 mokiniai. 2022-2023 m. m. 5-8 klasių pažangumas – 95,73%, kokybė – 47,81%, aukštesniu lygiu mokėsi 25 mokiniai, pagrindiniu lygiu –125 mokiniai, nepatenkinamai – 15 mokinių.  Buvo atnaujinta materialinė bazė, įsigyta naujų projektorių, dokumentų kamerų, interaktyvių lentų ir kt. Visiems mokiniams ir daugeliui mokytojų buvo nupirktos EDUKA klasės, EMA įvairių mokomųjų dalykų skaitmeninio turinio licencijos.  Suorganizuoti mokymai visiems mokytojams ir pagalbos mokiniui specialistams šiomis temomis:  Lektoriaus D. Joneikio kvalifikacijos kėlimo seminaras siekiant sukurti prevencines veiklas prieš el. cigaretes ir kitas psichoaktyvias medžiagas; seminaras „Kaip atliepti vaikų emocinius poreikius mokykloje“ lektorė Laura Vencė, mokymai „Priekabiavimo ir smurto darbo aplinkoje probleminiai aspektai ir darbuotojų teisės“ (dalyvavo visi darbuotojai); mokytojai dalyvavo mokytojų kompetencijų tobulinimo programose, skirtose atnaujinto ugdymo turinio įgyvendinimui; klasių vadovai dalyvavo KT programos ,,Klasės vadovo metai: meistriškumas, psichologija, lyderystė“ paskaitose; vyko renginys „Bendravimu grįstas mokymas(is), kuriant mokyklų kultūrą“. Buvo organizuotas Šilutės Vydūno gimnazijos mokytojų ir Skuodo Bartuvos progimnazijos mokytojų susitikimas progimnazijoje. Progimnazijos vadovai, mokytojai, švietimo pagalbos specialistai dalyvavo edukacinėje išvykoje į Latvijos Respublikos švietimo ir kultūros įstaigas.  ***2. Sudaryti sąlygas skirtingų gebėjimų mokiniams siekti asmeninės pažangos ir brandos ūgties:***  Sudarant naujus ugdymo planus mokiniams buvo pateikta pasiūla. Pradinių klasių mokiniams skirtos grupinės konsultacijos gabiems ir ugdymosi sunkumų turintiems mokiniams. Išnaudotos visos 17 val. 5-8 klasėse dalykų moduliams skirta 14 valandų, grupinėms konsultacijoms gabiems ir ugdymosi sunkumų turintiems mokiniams – 7 val., antrajai užsienio kalbai mokyti – 12 val., neatsisakyta IT 8 klasėje, ugdoma integruotai. Mokiniams organizuoti konkursai, dalykinės olimpiados. Mokiniai skatinami ir apdovanojami. Mokytojai ir mokiniai pildo VIP lapus, kartą per trimestrą aptaria juos su dalykų mokytojais, mokinių individualūs pasiekimai ir motyvacija gerėja. Nemažas dėmesys skiriamas įtraukčiai. Mokinių pasiekimai ir pažanga aptariami bent kartą per trimestrą VGK. Bendradarbiaujama su mokytojais, teikiamos rekomendacijos. Trijuose neformaliojo ugdymo užsiėmimuose (dailės, muzikos, fizinio ugdymo) kartu veiklas atlieka bendrojo ugdymo ir specialiųjų klasių mokiniai.  Patyriminio ugdymo dienų organizavimas vadovaujantis ugdymo planais.  1. Pilietiškumo ir lietuvių kalbos puoselėjimo diena. Vyko netradicinės istorijos ir lietuvių kalbos pamokos. Minėta Lietuvos valstybės atkūrimo diena, Skuodo 770 metų jubiliejus. Viena iš šios dienos tradicinių veiklų – dailyraščio konkursas. Šiemet konkursas buvo skirtas Simono Daukanto metams.  2. Minint pavasario lygiadienį progimnazijoje vyko patyriminio ir gamtosauginio ugdymo diena. Su mokiniais kalbėta apie ekologiją, rūšiavimą, atbundančią gamtą. Suorganizuota bundančios gamtos fotografijų paroda.  3. Birželio mėnesį vykusi patyriminio ugdymo diena buvo skirta Apuolės vardo paminėjimo rašytiniuose šaltiniuose jubiliejui „Apuolei 1170“.Mokiniai daugiau sužinojo apie kuršius, jų gyvenimo būdą. Vyko edukaciniai ir kūrybiniai užsiėmimai, atliktų kūrybinių užduočių pristatymai.  4. Užsienio kalbų diena. Mokiniai rinko informaciją apie Europos šalis, papročius ir kalbą, vyko kūrybinės veiklos, sportiniai žaidimai, viktorinos.  5. Tolerancijos diena. Metų simbolis – Tolerancijos žibintas, skirtas nešti toleranciją, gėrį, pakantumą, įveikti blogį. Mokiniai gamino Tolerancijos žibintus, kuriuos padovanojo vieni kitiems, nunešė į kitas įstaigas ir padėkojo už bendradarbiavimą, parsinešė į namus.  6. Advento pradžioje vyko patyriminio ugdymo veiklos „Advento rytmetys“. Mokiniai mokėsi giedoti giesmes, prakartėlių istoriją, individualiai ir grupėse sukūrė gražių ir originalių prakartėlių, kurias sudėjo į bendrą parodą. Visi išėjo į Skuodo Švč. Trejybės bažnyčią. Kunigas pasakojo apie advento laikotarpį, apie pasiruošimą Kristaus gimimo šventei, gerus darbus ir santarvę, pašventino progimnazijos adventinį vainiką.  Dalyvavimas skaitymo veiklose klasėse, progimnazijos ir miesto bibliotekose. Pravesta viktorina „Simonas Daukantas – gimtosios kalbos puoselėtojas“; bibliotekų knygų Kalėdos – „Dovanokime skaitymą“; progimnazijos bibliotekoje vyko Šiaurės šalių literatūros savaitės renginiai, skaitymai vaikams „Kalėdos Šiaurėje“; 5d klasės mokiniai progimnazijos bibliotekoje dalyvavo smagioje viktorinoje apie mįsles. Trečiokus bibliotekos darbuotojos supažindino su Otfrido Proislerio gyvenimu ir knygomis „Raganiukė“, „Vaiduokliukas“, „Plėšikas Hocenplocas“, „Herbė su didele skrybėle“. Antrų klasių mokiniai linksmai skaitydami, paminėjo spaudos atgavimo, kalbos ir knygos dieną; aštuntų klasių mokiniai pristatė pačių parengtus projektus apie perskaitytas knygas; Skuodo Bartuvos progimnazijos bibliotekoje vyko kraštiečio žurnalisto, Skuodo miesto garbės piliečio, poeto Stasio Jonausko 75-ųjų gimimo metinių minėjimas; renginys 4 kl. mokiniams „Knygnešio diena – priminimas apie žūtbūtinę kovą už gimtąjį žodį“; Mosėdžio gimnazijoje vyko 5-8 klasių rajono ugdymo įstaigų mokinių lietuvių kalbos šventė ,,Kietas riešutėlis“; Skuodo rajono savivaldybės Romualdo Granausko viešojoje bibliotekoje vyko projekto „Inovatyvūs Lietuvos bibliotekų skaitymo skatinimo sprendimai vaikų ir jaunimo socialinių santykių kūrimui su aplinka“ dalyvauta skaitymo iššūkio žaidime „Draugoteka“; perskaityta K. Kasparavičiaus knyga ,,Žvaigždžių paukštis“ pretendavo į geriausią ,,Metų knygos“ apdovanojimą. Akcija ,,Metų knygos rinkimai“ jau tapo tradicinė, vyko nuo 2005 metų. Vaikų knygos dienos proga progimnazijos bibliotekoje tradicija tapo rinkti daugiausiai knygų skaičiusią klasę.  Konsultacinių dienų tėvams organizavimas.  Klasių vadovų, dalykų mokytojų individualūs pokalbiai su mokinių tėvais siekiant nuolatinės mokinių pažangos. Kartą per trimestrą buvo suorganizuotos konsultacinės dienos mokinių tėvams, mokytojų priimamieji, kurių metu mokytojai individualiai su mokinio tėvais aptarė signalinių trimestrų rezultatus.  Gabiųjų mokinių ugdymas. Organizuoti olimpiadų, konkursų, varžybų progimnazijos etapai. Diktanto rašymo konkurso “Rašom! Skuodo pradinukai“ progimnazijos etapas; progimnazijos 4-tų klasių mokinių matematikos olimpiada; greitųjų šachmatų turnyras; rajono ugdymo įstaigų 1-4 klasių mokinių meninio skaitymo konkurso progimnazijos etapas. 5-8 klasių mokinių konkurso „Raštingiausias mokinys“ progimnazijos etapas; 5-8 klasių mokinių dailyraščio konkursas; gamtos mokslų – biologijos olimpiada rajono etapas; rajono mokinių kūrybinių darbų konkurso „Sekė pasakas gimti šilai“ progimnazijos etapas. Iš viso mokiniai sėkmingai dalyvavo 35-iuose organizuotuose (rajono, regiono, šalies ir tarptautiniuose) dalykinių olimpiadų, konkursų, varžybų ir kitų renginių etapuose. Jie iškovojo 113 prizinių vietų: 35 1-ąsias, 36 2-ąsias, 42 3-iąsias vietas.  Užsiėmimų vykdymas kitose edukacinėse erdvėse. Skuodo muziejaus istorikė Joana Šleinienė papasakojo apie anksčiausiai rašytiniuose šaltiniuose paminėtą gyvenvietę dabartinės Lietuvos Respublikos teritorijoje – Apuolę. Apžiūrėta archeologinė ekspozicija „Atodangos. Apuolei 1170“. 8b kl. organizuota kitokia ugdymosi diena apie Vilniaus senamiestį. Orientaciniame žaidime specialiųjų (lavinamųjų) klasių mokiniai, kartu su savo klasių vadovėmis Reda ir Igne, mokytojų padėjėjomis, mamomis vyko į Lietuvos jūrų muziejų, kur stebėjo delfinų pasirodymą ir dalyvavo edukacijoje „Svečiuose pas pingvinus“. Istorijos pamoka Kuršių genties istorijos muziejuje. Trečiokai mokėsi demokratijos Skuodo rajono savivaldybėje. 7a klasės mokiniai dalyvavo integruotoje lietuvių kalbos ir literatūros bei istorijos pamokoje, kuri vyko netradicinėje aplinkoje – žydų žudynių ir užkasimo vietoje bei Skuodo muziejuje. 7a klasės mokiniams technologijų pamokos vyko Skuodo amatų ir paslaugų mokykloje. Progimnazijos mokiniai ir mokytojai dalyvavo Skuodo informacijos centro suorganizuotame turistiniame žygyje „Pažink kitokį Skuodą“; vyko projektinė – kūrybinė anglų kalbos pamoka. Pasirinktų knygų pristatymas anglų kalba: „My reading“. Pamokoje dalyvavo 4a ir 4b klasių mokiniai. Pamoka Skuodo policijos komisariate, kur mokiniai buvo supažindinti su policijos profesija, jos darbo ypatumais, edukacines pamokas vedė projekto „Stipresnė AŠ“ iniciatoriai. Tai profesionalios ir 2022-ųjų metų geriausios Lietuvos krepšininkės Justės Jocytės tėtis Alvydas Jocys ir Lietuvos sporto universiteto dėstytoja Vaiva Balčiūnienė. Merginos klausėsi paskaitos „Aktyvi. Sveika. Laiminga“; pamoka pirmokams progimnazijos bibliotekoje „Kaip bibliotekoje susirasti knygą“. 8a ir 8b klasių mokiniai dalyvavo Jūrų muziejaus organizuotoje aplinkosaugos edukacijoje „Matyti mėlynai – veikti žaliai“; nuotolinė pažintinė vokiečių kalbos pamoka, kurioje dalyvavo ir mūsų progimnazijos 4-ų klasių mokiniai.  Individualių pokalbių mokinys-klasės vadovas-dalyko mokytojas organizavimas dėl VIP. Individualios mokinio pažangos fiksavimas mokomųjų dalykų pamokose, rezultatų naudojimas asmenybės augimui. Individualią mokinio pažangą stebi klasių vadovai, aptaria individualiai su mokiniu ir dalyko mokytoju.  Praėjusiais metais buvo organizuotas 4 klasių skaitymo ir matematikos nacionalinio mokinių pasiekimų patikrinimas, 8 klasių lietuvių kalbos ir literatūros bei matematikos nacionalinio mokinių pasiekimų patikrinimas. Užduotis atlikti mokiniai turėjo prisijungę prie sistemos progimnazijos informacinių technologijų kabinetuose esančiais kompiuteriais. Rezultatai buvo aptarti Mokytojų tarybos posėdžiuose, į juos buvo atsižvelgta planuojant veiklą. Individualiai su rezultatais buvo supažindinti mokinių tėvai (globėjai, rūpintojai).  ***3. Parengti TŪM programos pažangos ir investicijų planus:***  2023 metais Skuodo Bartuvos progimnazija tęsė pradėtas veiklas Lietuvos Respublikos švietimo, mokslo ir sporto ministro 2022 m. sausio 31 d. įsakymu Nr. V-137 patvirtintos „Tūkstantmečio mokyklų“ programos paraiškų ir kitų dokumentų rengime. Pasirinkta programos kryptis įstaigoje – kultūrinis ugdymas. 2023 metais buvo parengtas tūkstantmečio mokyklų programos Skuodo rajono savivaldybės švietimo pažangos planas, investicinis planas, surinkti viešųjų pirkimų komerciniai pasiūlymai atskiroms progimnazijos veiklos sritims, numatytas reikiamų lėšų poreikis veiklų įgyvendinimui, infrastruktūros gerinimui, parengti kiti reikalingi dokumentai. Buvo numatyta kaip bus didinama kultūrinio ugdymo galimybių įvairovė, sudaromos sąlygos mokinių saviraiškai, užimtumui, gebėjimų plėtotei, kaip bus ugdomos mokinių šiuolaikinio meno pažinimo kompetencijos. TŪM programos investiciniame plane numatyta kokios bus perkamos ugdymo priemonės, įranga, pagrįstas numatomų veiklų įgyvendinimo poreikis, naudingumas, siektini rezultatai, numatytos patalpos, kuriose bus steigiamas progimnazijos kultūrinio ugdymo centras.  ***4. Stiprinti mokinių bendrąsias kompetencijas:***  Buvo organizuoti prevenciniai renginiai ir veiklos: akcija „Būk matomas su atšvaitu“; ketvirtokai dalyvavo viktorinoje apie saugumą gatvėje „Būk saugus“; akcija pirmokams ir trečiokams „Saugus kelias į mokyklą“; Klaipėdos rajono savivaldybės visuomenės sveikatos biuro jaunimo sveikatos koordinatorės G. Račkauskaitės prevenciniai užsiėmimai ir protmūšiai apie psichotropinių medžiagų vartojimą 7 ir 8 klasių mokiniams; VPK Skuodo rajono policijos komisariato pareigūnės L. Tiškuvienės pamoka ketvirtokams apie internetinį saugumą; mokytojų susitikimas su VPK Skuodo rajono policijos komisariato pareigūne L. Tiškuviene; lektoriaus D. Joneikio kvalifikacijos kėlimo seminaras mokytojams, siekiant sukurti prevencines veiklas prieš el. cigarečių ir kitų psichoaktyvių medžiagų vartojimą. Sveikos gyvensenos įgūdžių ugdymas per mokomųjų dalykų pamokas ir neformaliojo švietimo renginius: mokiniai dalyvavo Skuodo Bartuvos progimnazijos projekto „Mes – bendruomenė 3“ renginyje „Sveikatos kodas“. Vyko pradinių klasių mokinių ir jų tėvelių Šeimų sporto šventė; sporto šventė „Kūno ir sielos harmonija“; integruota etikos mokytojos ir visuomenės sveikatos specialistės pamoka apie sveikatą. Visuomenės sveikatos specialistė vedė mokiniams klasės valandėles apie sveiką gyvenseną, sveikatos stiprinimą.  Patriotiškumo, tautiškumo ir tvarumo ugdymas. Renginiai, skirti valstybinių švenčių paminėjimui, tautos tradicijų puoselėjimui. Sausio 13 d. Laisvės gynėjų dienos paminėjimas; sausio 27 d. paminėjome tarptautinę Holokausto aukų atminimo dieną „Mes prisimenam“; Vasario 16-osios, Lietuvos valstybės atkūrimo dienos paminėjimo renginiai; surengtas progimnazijos mokinių šventinis koncertas Skuodo visuomenei, skirto Kovo 11-ąjai paminėti; dalyvauta Skuodo miesto šventės renginiuose – „Augu po Skuodo dangum“, šventinėje eisenoje; Lietuvos žydų genocido dienos paminėjime; Konstitucijos dienos paminėjime.  OPKUS veiklų vykdymas: akcija „Penktadienis be telefono“; paminėta Pasaulinė sveikinimosi diena; klasių valandėlės tema „Kultūringo bendravimo normos“; organizuota viktorina „Protų mūšis“ ir sportinės varžybos „Aktyviai, draugiškai, linksmai“. Organizuotas susirinkimas mokyklos bendruomenei santykių ir mikroklimato stiprinimo klausimais.  Gerumo, socialinių akcijų organizavimas: gerumo akcija „Padovanok gyvūnui maisto“; akcija „Skuodas mano akimis“; akcija „Žingsniuok linksmai“; bibliotekų knygų Kalėdos – „Dovanokime skaitymą“; prisidėta prie Skuodo informacijos centro organizuotos Kalėdinės akcijos „Kalėdinę pasaką kuriame kartu“; dalyvauta Lietuvos Respublikos Prezidentūros organizuotoje akcijoje ,,Angelo sparnai“; Skuodo r. savivaldybės R. Granausko viešosios bibliotekos akcijoje ,,Knygos iš rankų į rankas“.  Tradicinių progimnazijos renginių organizavimas: Kalėdiniai renginiai ir karnavalai; prakartėlių paroda; žibintų paroda, skirta šv. Martyno dienai; skaptuotų moliūgų ekspozicija „Moliūgų paradas“; fotografijų paroda „Mano augintinis“; vokiečių kalbos dienos; pirmų klasių ir penktų klasių mokinių krikštynos; mokinių prezidentūros rinkimai; rugsėjo pirmosios šventė, dorinio ugdymo diena ir šv. mišios; mokslo metų užbaigimo šventės; ketvirtų klasių mokinių šventė „Lik sveika, pradine“; progimnazijos Bartuviečio vardo apdovanojimų šventė; pirmų klasių mokinių koncertas tėveliams; trečių klasių mokinių ir jų senelių šventė; velykinė mugė; Velykinių puokščių ir kompozicijų paroda; konkursas „Talentai 2023“; skirtingų kojinių diena; Užgavėnės; įvairios tarpklasinės sporto varžybos.  Kultūros paso renginių organizavimas. Pateikti 46 užsakymai ir mokiniai dalyvavo 46 edukacinėse veiklose. Kultūrinių ir pažintinių veiklų organizavimas: visos klasės važiavo į dvi ir daugiau ekskursijų. Mokiniai pabuvojo Estijoje, Latvijoje, įvairiuose Lietuvos miestuose bei miesteliuose: Vilniuje, Kaune, Klaipėdoje, Anykščiuose, Kretingoje, Joniškį, Žagarėje ir t.t. Išvykų metu mokiniai dalyvavo įvairiose edukacijose.  Įsitraukta į rajono, šalies ir tarptautinių projektų rengimą, vykdymą ir dalyvavimą:  •Skuodo Bartuvos progimnazijos projektas „Atradimų kelionė laiko erdvėse“;  •Skuodo Bartuvos progimnazijos projektas „Mes – bendruomenė 3“;  •Skuodo Bartuvos progimnazijos projektas „Kuriančioji meilė“;  •projektas „Simoną Daukantą atsimenant“, skirtas Simono Daukanto metams;  •dalyvauta Lietuvos jūrų muziejaus Delfinų terapijos centro ir Klaipėdos universiteto projekto festivalyje „Aš neabejingas, o tu?“, skirtame Tarptautinei žmonių su negalia dienai paminėti; vokiečių kalbos mokytoja su mokiniais kiekvienais metais įsijungia į visoje Lietuvoje organizuojamą projektą „Ö kaip vokiškai?“;  •3 klasių mokiniai dalyvavo tarptautiniame projekte „Laimės kalvė“, skirtame Tarptautinei pagyvenusių žmonių dienai ir Pasaulinei psichikos sveikatos dienai paminėti;  •pradinių klasių mokiniai dalyvavo projekte ,,Olimpinis mėnuo“. Jame dalyvavo apie 50 tūkst. pradinukų iš visų Lietuvos savivaldybių.  Dalyvauta Skuodo rajono mokytojų metodinių būrelių mokiniams organizuojamuose renginiuose: rajono ugdymo įstaigų ateitininkų renginyje „Marija – tiltas link Jėzaus“; pradinių klasių mokinių anglų kalbos šventėje „English for fun“ 2023; virvės traukimo varžybose Mosėdžio gimnazijos taurei laimėti; „Rašom! Skuodo pradinukai“; ateitininkų konferencijoje ,,Atrask ateitį iš naujo“; rajono ugdymo įstaigų pradinių klasių mokinių sportinėje – patriotinėje šventėje ,,Su gimtadieniu, Lietuva!“; Skuodo rajono ugdymo įstaigų konkurse „EKO Kalėdinis žaisliukas“; šokių konkurse „Šokių fiesta“; mokinių šventėje „Augu po Skuodo dangum“; įvairiose sportinėse varžybose***.***  Patriotiškumo ir tautiškumo ugdymas. Paminėta Baltų vienybės diena ir lygiadienis, Užgavėnės 1-8 klasių mokiniams, surengta Kaziuko mugė progimnazijoje, dalyvauta Skuodo miesto savivaldos jubiliejaus šventiniame renginyje „Augu po Skuodo dangum“ – progimnazijos kolektyvas dalyvavimo šventinėje eisenoje.  Tradicinių progimnazijos renginių organizavimas. Įvyko šie renginiai: „Skirtingų kojinių diena“, skirta pasaulinei Dauno sindromo dienai paminėti, Bartuviečio vardo nominacijų įteikimo šventė, mokslo metų užbaigimo šventės 1-4 ir 5-8 klasių mokiniams, 8 klasių mokinių išleistuvės, rugsėjo pirmosios šventė, penktokų ir pirmokų „krikštynos“, Kalėdinės šventės-karnavalai 1-8 klasių mokiniams, Velykinių puokščių paroda, skaptuotų moliūgų, adventinių vainikų parodos.  Mokinių tėveliai padėjo organizuoti pradinių klasių mokinių sporto šventę, rugsėjo pirmosios šventę ir kt.  Visus metus buvo naudotasi kultūros paso teikiamomis paslaugomis, užsakomi išvažiuojamieji ir mūsų įstaigoje įvykę renginiai bei edukacijos. Visų klasių mokiniai važiavo į pažintines ir edukacines ekskursijas, dalyvavo mūsų rajone organizuotuose renginiuose.  Patyriminio ugdymo veiklos Skuodo Bartuvos progimnazijoje vyko ir vyksta vadovaujantis patvirtintais 2022-2023 m. m. bei 2023-2024 m. m. ugdymo planais. Patyriminio ugdymo dienų veiklas planuoja mokytojų metodinės grupės. Pamokas vedė ir įvairias veiklas organizavo visi mokytojai, jose dalyvavo visi progimnazijos 1-8 klasių mokiniai. Veiklą koordinavo direktoriaus pavaduotoja ugdymui Lineta Šlepavičienė. Planuojant patyriminio ugdymo dienų veiklas, direktoriaus įsakymu sudaromos darbo grupės nariai (mokytojai dalykininkai, pradinio ugdymo mokytojai, pagalbos mokiniui specialistai) ruošė pamokų planus, metodinę medžiagą mokytojams, numatė tikslus, uždavinius, reikiamų ugdymo priemonių sąrašus organizuojamoms veikloms vykdyti. Įsigytos priemonės išdalinamos mokytojams numatytoms veikloms įgyvendinti. Pažintinė kultūrinė veikla buvo organizuojama ne tik progimnazijoje, bet ir kitose aplinkose. Visos plane numatytos veiklos buvo sėkmingai įgyvendintos.  Progimnazijos psichologas vykdydamas veiklą stiprinančia socialinę, emocinę ir sveikos gyvensenos kompetenciją organizavo: 1 klasių mokinių išvyką į Klaipėdoje vykusį festivalį tarptautinei žmonių su negalia dienai paminėti „Aš neabejingas, O tu ?“, bendravimo įgūdžių užsiėmimus 2a, 2c, 2d klasių mokiniams. Organizavo projekto „Laimės kalvė“ veiklas, skirtas pasaulinei psichikos sveikatos diena paminėti. Projekte dalyvavo 3 klasių mokiniai. Mėnesiui be patyčių paminėti organizuotos relaksacijos pertraukos 2-4 klasių mokiniams, parengti 7 klasės mokiniai dalyvavo respublikinėje interaktyvioje viktorinoje-protų mūšyje „Praleidžiu progą pasityčioti“. Pravestos klasių valandėlės: „Atpažįstu emocijas ir gebu jas valdyti“, „Mokomės mandagaus bendravimo veikdami“, organizuota praktinė veikla “Saugaus interneto diena“, „Streso atpažinimas ir jo valdymas“, „Aš penktokas. Trys pliusai ir trys minusai“, „Elektroninių cigarečių vartojimo fizinė ir psichologinė žala“, „Ką svarbu žinoti paaugliams apie savižudybes“.  Progimnazijoje socialinės pedagogės didelį dėmesį skyrė socialinių emocinių kompetencijų ugdymui. Buvo organizuotos saugaus eismo pamokos mokiniams „Saugus kelias į mokyklą“ (1a 09-14 d.), (1b 09-12 d.), (1c 09-14 d.), (1d 09-12 d.), (3a 09-19 d.), (3b 09-19 d.), (3c 09-21 d.), (3d. 09-21 d.). Užsiėmimų metu mokiniai mokėsi suprasti saugaus elgesio taisyklių svarbą atitinkamose situacijose, mokėsi jų laikytis. Organizuotas tarptautinis projektas „Laimės kalvė“, klasių valandėlės „Kas yra laimė?“, užsiėmimai Skuodo rajono bendruomeniniuose šeimos namuose 3d klasės mokiniams (2023-10-12, 13, 18 d.). Projektas buvo skirtas emocinei ir psichinei sveikatai stiprinti, bendravimo plėtojimui, bendradarbiavimui. Tarptautinis projektas „Laimės kalvė“, klasių valandėlės „Kas yra laimė?“, užsiėmimai vyko Skuodo rajono bendruomeniniuose šeimos namuose 3c klasės mokiniams (2023-10-13, 18, 20 d.). Projektas buvo skirtas emocinei ir psichinei sveikatai stiprinti, bendravimo plėtojimui, bendradarbiavimui. Klasių valandėlės „Mokausi gražiai elgtis“ 2a kl. (11-24), 2b (11-10), 2c (11-30), 2d (10-27). Klasių valandėlių metu mokiniai mokėsi suprasti saugaus elgesio taisyklių svarbą atitinkamose situacijose, mokėsi jų laikytis. Klasės valandėlė „Elektroninės patyčios“ 3b kl. (11-08). Klasės valandėlės metu mokėsi atpažinti patyčias, tinkamai į jas reaguoti. Klasės valandėlė „Elektroninės patyčios“ 2c kl. (11-18). Klasės valandėlės metu mokiniai mokėsi atpažinti patyčias, tinkamai į jas reaguoti.  Visus metus buvo vedamos klasių valandėles įvairių klasių mokiniams: „Internetinės patyčios“, „Tolerancija – kur ribos?“, „Elektroninės cigaretės“, „Prekyba žmonėmis. Atpažinti, reaguoti, padėti“, „Saugumas mokykloje, namuose, gatvėje“, vesti individualūs užsiėmimai mokiniams apie emocijų atpažinimą ir valdymą, konfliktų sprendimą, tarpusavio bendravimo problemas, jausmų atpažinimą.  100 procentų progimnazijos mokinių dalyvavo OPKUS patyčių prevencinės programos veikloje. 2023 metų lapkričio mėnesį nebuvo vykdoma 3-8 klasių mokinių Olweus apklausa apie patyčias. Ji buvo nukelta neribotam laikui. Atlikti tyrimai dėl 1, 5 klasių mokinių ir naujai atvykusių mokinių adaptacijos progimnazijoje, išsiaiškinta esama padėtis, pristatyta mokytojams, tėvams, priimti sprendimai dėl tolesnės veiklos tobulinimo. Progimnazijoje buvo įrengtos papildomos vaizdo stebėjimo kameros, kurių pagalba stengiamasi dar labiau užtikrinti mokinių saugumą progimnazijos teritorijoje. Nuo 2009 metų Skuodo Bartuvos progimnazijoje yra vykdoma Olweus patyčių ir smurto prevencijos programa 3-8 klasių mokiniams (nuo 2017 metų rugsėjo 1 d. – ir 1-2 klasių mokiniams). Nuo 2013 metų yra vykdoma OPKUS (Olweus programos kokybės užtikrinimo sistema). Progimnazija kelerius metus buvo vienintelė Skuodo rajone sertifikuota ugdymo įstaiga, kuriai yra (jau šeštą kartą) suteiktas Olweus mokyklos statusas (veiklos auditas buvo atliktas 2022 metų birželio mėnesį, 2024 metais yra numatytas eilinis veiklos auditas). 2023 metais buvo organizuota nemažai prevencinių renginių, kitų veiklų, kuriose mokiniai aktyviai dalyvavo, gerėjo vaikų savęs vertinimas. Vedamos klasių valandėlės pagal OPPP modelį, organizuojamas mokytojų budėjimas pertraukų metu.  Nuo 2016-2017 mokslo metų pradžios progimnazijos patalpose yra ugdomi mokiniai, turintys didelių ir labai didelių specialiųjų ugdymosi poreikių. Jų ugdymui bei poilsiui yra įrengtos 4 patalpos (3 kabinetai, kuriuose mokiniai yra ugdomi), pagal galimybes aprūpintos būtinomis ugdymo priemonėmis, kasmet kabinetai papildomi naujai įsigytomis priemonėmis. Didelių ir labai didelių specialiųjų ugdymosi poreikių mokiniai yra ugdomi dviejose specialiosiose (lavinamosiose) klasėse ir vienoje socialinių įgūdžių klasėje. 2023-2024 mokslo metais šiose klasėse yra ugdoma 17mokinių. Jie naudojasi įrengtu sensoriniu nusiraminimo kambariu, kuriame yra vykdomos numatytos veiklos, todėl gerėja mokinių emocinė būsena, mokymosi motyvacija, dėmesio sukaupimas.  Ugdymas karjerai: buvo sudaryta 0,6 etato dydžio darbo sutartis su karjeros specialiste, kuri organizuoja profesinį orientavimą 1-8 klasių mokiniams, rengia susitikimus, kitus renginius, dalyvauja klasių valandėlėse. Karjeros planavimo užsiėmimuose progimnazijos įvairių klasių mokiniai atliko savianalizę – tyrinėjo savo poreikius, gebėjimus, interesus, juos įsivertino ir nusimatė panaudoti renkantis tolimesnes mokymosi veiklas.  ***5. Atnaujinti ugdymo(si) priemones ir aplinkas atsižvelgiant į UTA:***  Siekiant, kad sėkmingiau būtų dirbama su atnaujintomis ugdymo programomis, progimnazijoje įrengtas informatikos kabinetas 1-4 klasių mokiniams. Modernių skaitmeninių priemonių naudojimas didina mokinių motyvaciją mokytis, ugdo jų kūrybiškumą. Buvo atnaujinta materialinė bazė, įsigyta naujų projektorių, dokumentų kamerų, interaktyvių lentų ir kt.  Atnaujintos mokymo priemonės 1, 3, 5, 7 klasių mokiniams pagal atskirus mokomuosius dalykus. Sudarytos sutartys su NŠA dėl naujų vadovėlių įsigijimo nelyginėse klasėse dirbant pagal atnaujintas ugdymo programas. Pagal sutartis įgyti nauji vadovėliai. Vadovėlių pirkimui taip pat buvo skirtos ugdymo įstaigos mokymo lėšos.  Skaitmeninio ugdymo priemonės taip pat buvo naudojamos – pagal mokytojų pageidavimus buvo įsigytos EMOS skaitmeninės platformos licencijos įvairiems mokomiesiems dalykams, vykdant tūkstantmečio mokyklų programą buvo įsigytos VYTURIO, EDUKA klasės, SPOTISELF platformų licencijos. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių (2023) metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Gerinti progimnazijos bendruomenės narių mikroklimatą stiprinant tarpusavio bendradarbiavimo ir komunikavimo procesus. Stiprinti mokytojų kolegialų ryšį siekiant ugdymo kokybės gerinimo ir profesinio dialogo. | Stiprėja mokytojų kolegialus ryšys, gerėja mokinių ugdymo kokybė rengiantis dirbti ir dirbant pagal atnaujinto turinio ugdymo programas, mokytojų ir pagalbos mokiniui specialistų tarpusavio bendradarbiavimas ugdymo srityje, pedagoginių darbuotojų ir kitų bendruomenės narių vidinė ir tarpasmeninė emocinė kultūra. Progimnazijos bendruomenės nariai gauna savalaikę reikiamą informaciją apie vykdomas veiklas, priimamus sprendimus ir kt. Bendruomenėje susitarta dėl galiojančių tvarkų, kitų teisės aktų nuostatų laikymosi ir susitarimų vykdymo. | 100 proc. mokytojų ir pagalbos mokiniui specialistų bendrauja ir bendradarbiauja tarpusavyje ugdydami mokinius, kurie turi specialiųjų ugdymosi poreikių, rengia individualizuotas ir pritaikytas programas, diferencijuoja ugdymo procesą, nuolat problemas aptaria mokytojų metodinių grupių, administracijos, Mokytojų tarybos posėdžiuose. Organizuoti bent vieni mokymai emocinio intelekto ugdymo tema, kuriuose dalyvauja ne mažiau kaip 95 procentų pedagoginių darbuotojų. Organizuoti ne mažiau kaip 2 kiekvienos klasės bendruomenės (mokinių, klasės vadovo, tėvų) sutelktumo užsiėmimai. Organizuotos praktinio pobūdžio paskaitos tėvams apie vaikų bendradarbiavimo įgūdžių stiprinimą, veiksmingą tarpusavio santykių situacijų sprendimą, patyčių tarp mokinių atvejų mažinimą. Užtikrinamas savalaikis mokinių tėvų (globėjų, rūpintojų) informavimas TAMO elektroniniame dienyne, progimnazijos interneto svetainėje bei įstaigos facebook paskyroje. | Buvo organizuotas seminaras mokytojams ir pagalbos mokiniui specialistams „Kaip atliepti vaikų emocinius poreikius mokykloje“. Mokymų metu dr. L. Vencė dalijosi savo patirtimi ir žiniomis, kaip dirbti su mokiniais, kaip rasti ryšį su jais, kas svarbu lavinant mokinių emocinę sveikatą ir kaip veikia visų mūsų smegenys. Lektorė teorinėmis žiniomis ir praktinėmis veiklomis parodė, koks svarbus darbe yra užtikrintumo jausmas, autonomija, tarpusavio ryšys ir teisingumas.  Buvo organizuota Skuodo Bartuvos progimnazijos vadovų, mokytojų, pagalbos mokiniui specialistų edukacinė išvyka į Latvijos Respublikos švietimo ir kultūros įstaigas. Pabuvota Bauskės meno mokykloje, susipažinta su ugdymo įstaigos veikla, apžiūrėti Rundalės rūmai ir sodas, Bauskės pilis, pasigrožėta augalų įvairove nacionaliniame botanikos sode Salaspilyje, pavaikščiota po Jelgavos senamiestį.  Rugsėjo 1 – osios dienos proga buvo organizuoti šventiniai darbuotojų kolektyvui kavinėje.  Suorganizuota Adventinė popietė visiems progimnazijos darbuotojams aktų salėje, parengta šventinė susiėjimo programa.  Daug progimnazijos mokytojų vedė integruotas pamokas, vyko pamokų aptarimas, sėkmių analizavimas.  Kiekvieną savaitę yra organizuojami mokytojų kolektyvo pasitarimai aktualiais klausimais, aptariami džiaugsmai ir rūpesčiai. |
| 1.2. Toliau tobulinti mokinio individualios pažangos stebėjimo modelį, telkti progimnazijos bendruomenę veikti kartu, siekiant mokinių pažangos | Gabių ir mokymosi sunkumų turinčių mokinių pasiekimų stebėsenos tolesnis organizavimas ir papildomos pagalbos teikimas.  Toliau tobulinamas mokinių individualios pažangos stebėjimo modelis, kuris sudaro prielaidas stiprinti mokinių atsakomybę už savo ugdymosi rezultatus, stiprinti bendruomenės narių bendradarbiavimą skatinant mokinio individualią pažangą. Mokytojų ir pagalbos mokiniui specialistų kvalifikacijos tobulinimas. Nuolatinis dialogas su mokinių tėvais (globėjais, rūpintojais) siekiant mokinio pažangos ir ugdymosi sėkmės. | Peržiūrėtas mokinių individualios pažangos stebėsenos lapas, nuolat vykdoma ir fiksuojama vaiko individuali pažanga, mokiniams teikiama reikalinga pagalba.  Mokinių pasiekimai ir padaryta individuali pažanga aptariama su mokiniais, mokinių tėvais, padėtis svarstoma mokytojų tarybos posėdžiuose bei mokinių tėvų susirinkimuose, mokytojų priimamųjų metu.  Pagalbos mokiniui specialistai (psichologas, specialusis pedagogas, socialiniai pedagogai, logopedai) patobulino savo kompetencijas mokymuose, seminaruose.  Atliktas 1, 5 klasių ir naujai atvykusių mokinių į progimnaziją adaptacijos tyrimas ir jo rezultatų pristatymas bendruomenei, identifikuoti mokinių vertinimai bei lūkesčiai. Parengtos išvados ir rekomendacijos.  Organizuojamos jau tradicija tapusios patyriminio ugdymo dienų ugdomosios veiklos 1-8 klasių mokiniams, pamokos kitose erdvėse. | Kartą per trimestrą su mokiniais individualiai buvo aptariama jų daroma pažanga. Veiklos kokybės įsivertinimo rodikliai teigia, kad progimnazijoje stebimi ir analizuojami kiekvieno mokinio mokymosi rezultatai, stebima ir analizuojama kiekvieno mokinio daroma pažanga. Kartą per trimestrą mokytojai konsultuoja mokinių tėvus dėl individualios ir siekiamos mokinio pažangos.  Mokiniams teikiama nuolatinė reikalinga pagalba siekiant tikslingai fiksuoti jų asmeninę pažangą stebėsenos lape.  Mokinių pasiekimai ir padaryta individuali pažanga svarstoma mokytojų tarybos posėdžiuose bei mokinių tėvų susirinkimuose, mokytojų priimamųjų metu.  Atliktas kasmetinis tradicinis 1, 5 klasių ir naujai atvykusių mokinių į progimnaziją adaptacijos tyrimas ir jo rezultatų pristatymas bendruomenei, identifikuoti mokinių vertinimai bei lūkesčiai. Parengtos išvados ir rekomendacijos mokytojams, klasių vadovams , mokinių tėvams, globėjams, rūpintojams.  Patyriminio ugdymo veiklos Skuodo Bartuvos progimnazijoje vyko ir vyksta vadovaujantis patvirtintais 2022-2023 m. m. bei 2023-2024 m. m. ugdymo planais. Patyriminio ugdymo dienų veiklas planuoja mokytojų metodinės grupės. Pamokas vedė ir įvairias veiklas organizavo visi mokytojai, jose dalyvavo visi progimnazijos 1-8 klasių mokiniai. |
| 1.3. Tobulinti pedagogų profesines kompetencijas, siekiant sėkmingo UTA įgyvendinimo. Plėtoti progimnazijos mokymosi aplinkų (erdvių) efektyvesnį įveiklinimą. | Pedagogai dalyvaus atnaujinto turinio ugdymo programų įgyvendinimo mokymuose, įgis naujas ir atnaujins turimas profesines kompetencijas, įgis naujų žinių, mokėjimų, įgūdžių. Progimnazijos erdvės (biblioteka, skaitykla, salės, laboratorijos, sensorinis kambarys ir kt.) bus efektyviau naudojamos įgyvendinant atnaujintas ugdymo turinio programas. | 30 proc. įvairių dalykų mokytojų dalyvauja atnaujinto ugdymo turinio programų įgyvendinimo nuo 2023 m. rugsėjo 1 d. mokymuose, įgyja naujas kompetencijas.  Mokytojai, kurie nuo kitų mokslo metų dirbs pirmose, trečiose, penktose ir septintose klasėse parengs ilgalaikius pamokų planus pagal atnaujinto ugdymo turinio programas.  Pagal galimybes bus įsigyti nauji vadovėliai, kitos mokymo priemonės atskiroms klasėms ir atskiriems mokomiesiems dalykams (atitinkantys UTA reikalavimams).  Pagerės tarpdalykinė integracija, mokytojai kolegialiai bendraus ir bendradarbiaus tarpusavyje, dalinsis profesine patirtimi mokytojų metodinėse grupėse bei rajono atskirų dalykų mokytojų metodiniuose būreliuose.  Padaugėjo atnaujintų edukacinių aplinkų skaičius progimnazijoje (atnaujintos bibliotekos ir skaityklos patalpos, gamtos mokslų kabinetas su įsigytomis ugdymo priemonėmis ir kt.), pamokos ir kiti užsiėmimai vedami netradicinėse įstaigos erdvėse, lauke, stadione, sporto aikštynuose, vaikų žaidimo aikštelėje, gamtos mokslų laboratorijose.  Patyriminio ugdymo veiklų organizavimo metu ugdymo procesas pagal galimybes organizuojamas miesto erdvėse, muziejuje, viešojoje bibliotekoje, kultūros centre ir pan., taip pat ne mažiau 30 pamokų organizuojama progimnazijos netradicinėse erdvėse. | Siekiant, kad sėkmingiau būtų dirbama su atnaujintomis ugdymo programomis, progimnazijoje įrengtas informatikos kabinetas 1-4 klasių mokiniams. Modernių skaitmeninių priemonių naudojimas didina mokinių motyvaciją mokytis, ugdo jų kūrybiškumą.  Buvo atnaujinta materialinė bazė, įsigyta naujų projektorių, dokumentų kamerų, interaktyvių lentų ir kt.  Apie 65 proc. įvairių dalykų mokytojų dalyvavo atnaujinto ugdymo turinio programų įgyvendinimo nuo 2023 m. rugsėjo 1 d. mokymuose, seminaruose, įgijo naujas kompetencijas, žinias, jas praktiškai įgyvendino savo darbe - parengė ilgalaikius pamokų planus pagal atnaujinto ugdymo turinio programų reikalavimus.  Buvo atnaujintos mokymo priemonės 1, 3, 5, 7 klasių mokiniams pagal atskirus mokomuosius dalykus. Sudarytos sutartys su NŠA dėl naujų vadovėlių įsigijimo nelyginėse klasėse dirbant pagal atnaujintas ugdymo programas. Pagal sutartis įgyti nauji vadovėliai. Vadovėlių pirkimui taip pat buvo skirtos ugdymo įstaigos mokymo lėšos.  Skaitmeninio ugdymo priemonės taip pat buvo naudojamos – pagal mokytojų pageidavimus buvo įsigytos EMOS skaitmeninės platformos licencijos įvairiems mokomiesiems dalykams, buvo įsigytos VYTURIO, EDUKA klasės, SPOTISELF platformų licencijos.  Pagerėjo tarpdalykinė integracija, mokytojai kolegialiai bendrauja ir bendradarbiauja tarpusavyje, dalinasi profesine patirtimi mokytojų metodinėse grupėse bei rajono atskirų mokomųjų dalykų mokytojų metodiniuose būreliuose.  Patyriminio ugdymo veiklos yra pagal galimybes organizuojamos miesto erdvėse, muziejuje, viešojoje bibliotekoje, kultūros centre ir pan. Taip pat pamokos organizuojamos ir progimnazijos netradicinėse erdvėse. |
| 1.4. Pasirengti tūkstantmečio mokyklų programos įgyvendinimui progimnazijoje, dalyvauti rengiant pažangos bei investicinius planus. | Bus rengiamas TŪM Skuodo rajono savivaldybės švietimo pažangos planas, Skuodo Bartuvos progimnazijos kultūrinio ugdymo planas, numatytos priemonės, veiklos formatas, tobulinimo sritys, veiklos rezultatas, veiklos poveikio/pažangos matavimo būdai, matavimo periodiškumas, veiklos trukmė bei planuojamas veiklų finansavimas. | Parengtas TŪM Skuodo rajono savivaldybės švietimo pažangos planas, Skuodo Bartuvos progimnazijos kultūrinio ugdymo veiklos planas, gairės kultūrinei veiklai aktyvinti įgyvendinant TŪM programą, numatyti pažangos plano tikslai, uždaviniai, priemonės, stipriosios ir tobulintinos veiklos.  Numatytos priemonės ir kitų tūkstantmečio mokyklų programos tobulintinų sričių – įtraukiojo ugdymo, STEAM ugdymo bei lyderystės veikiant  sėkmingam įgyvendinimui.  Vykdomos įvairios skaitymo skatinimo veiklos, nupirktos VYTURIO, EDUKA klasės, EMA licencijos mokiniams ir mokytojams, organizuojami projektai, renginiai, parengta mokytojų kompetencijų tobulinimo kultūrinio ugdymo srityje ne trumpesnė kaip 40 val. programa, ne trumpesnė kaip 60 val. kultūrinio ugdymo veiklų programa bendruomenei. Sudaromos sutartys su atskirų meno sričių atstovais dėl jų dalyvavimo įvairiose veiklose.  Mokiniai patirs mokymosi sėkmę ir atskleis savo potencialą patyriminėse, kultūrinėse veiklose, mokinių ugdymas bus praturtintas kultūrinėmis patirtimis. | 2023 metais buvo tęsiamos pradėtos „Tūkstantmečio mokyklų“ programos veiklos, rengiamos paraiškos ir kiti dokumentai. Pasirinkta programos kryptis įstaigoje – kultūrinis ugdymas. 2023 metais buvo parengtas tūkstantmečio mokyklų programos Skuodo rajono savivaldybės švietimo pažangos planas, investicinis planas, surinkti viešųjų pirkimų komerciniai pasiūlymai atskiroms progimnazijos veiklos sritims, numatytas reikiamų lėšų poreikis veiklų įgyvendinimui, infrastruktūros gerinimui, parengti kiti reikalingi dokumentai. Buvo numatyta kaip bus didinama kultūrinio ugdymo galimybių įvairovė, sudaromos sąlygos mokinių saviraiškai, užimtumui, gebėjimų plėtotei, kaip bus ugdomos mokinių šiuolaikinio meno pažinimo kompetencijos. TŪM programos investiciniame plane numatyta kokios bus perkamos ugdymo priemonės, įranga, pagrįstas numatomų veiklų įgyvendinimo poreikis, naudingumas, siektini rezultatai, numatytos patalpos, kuriose bus steigiamas progimnazijos kultūrinio ugdymo centras.  Buvo įsigytos EMOS skaitmeninio ugdymo platformos licencijos įvairiems mokomiesiems dalykams, taip pat įsigytos VYTURIO skaitymo platformos 5-8 klasių mokiniams, EDUKA klasės 1-8 klasių mokiniams, SPOTISELF 8 klasių mokiniams platformų licencijos. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| 2.1. |  |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų veiklų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Parengtas Skuodo Bartuvos progimnazijos nuostatų naujos redakcijos projektas | Parengtas Skuodo Bartuvos progimnazijos nuostatų naujos redakcijos projektas, nuostatai buvo patvirtinti Skuodo rajono savivaldybės tarybos posėdyje, registruoti VĮ Registrų centro Klaipėdos padalinyje. Nuostatuose įtvirtinta informacija apie pasikeitusius įstaigos struktūrinius pokyčius. |
| 3.2. Buvo įvykdyta Skuodo Bartuvos progimnazijos reorganizacija likviduojant Aleksandrijos skyrių. | 2023 metais Skuodo rajono savivaldybės taryba priėmė sprendimą reorganizuoti Skuodo Bartuvos progimnaziją likviduojant Aleksandrijos skyrių. Buvo organizuotas darbuotojų, su kuriais nebus tęsiami darbo santykiai progimnazijoje, atleidimas, kompensacijų išmokėjimas, kitų darbuotojų perkėlimas dirbti į progimnaziją. Skyriaus nekilnojamąjį turtą bei kitas materialines vertybes perėmė progimnazija. |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. |  |  |  |

**III SKYRIU**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

(pildoma, aptariant ataskaitą)

|  |  |
| --- | --- |
| Vertinimo kriterijai | Pažymimas atitinkamas langelis:  1 – nepatenkinamai;  2 – patenkinamai;  3 – gerai;  4 – labai gerai; |
| 5.1. Informacijos ir situacijos valdymas atliekant funkcijas | 1□ 2□ 3**X** 4□ |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3**X** 4□ |
| 5.3. Lyderystės ir vadovavimo efektyvumas | 1□ 2□ 3**X** 4□ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4**X** |
| 5.5. Bendras įvertinimas (pažymimas vidurkis) | 1□ 2□ 3 **X** 4□ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Užduotys įvykdytos ir viršijo kai kuriuos sutartus vertinimo rodiklius | Labai gerai ☐ |
| 6.2. Užduotys iš esmės įvykdytos pagal sutartus vertinimo rodiklius | Gerai **X** |
| 6.3. Įvykdytos tik kai kurios užduotys pagal sutartus vertinimo rodiklius | Patenkinamai ☐ |
| 6.4. Užduotys neįvykdytos pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1. Profesinė kompetencija (kryptingumas) |

Progimnazijos direktorius Virginijus Jokšas